turjo4nis/wikipedia-bn-dump-20250701 huggingface dataset:
মার্গারেট আর্চার

মার্গারেট আর্চার ব্রিটিশ সমাজবিজ্ঞানী ১৯৭৩ সাল থেকে ওয়ারয়িক বিশ্ববিদ্যালয়ের সমাজবিজ্ঞান (sociology) বিষযের অধ্যাপনা করছেন। ১৯৬৬ থেকে ১৯৭৩ সাল পর্যন্ত তিনি রিডিং বিশ্ববিদ্যালয়ের (University of Reading) প্রভাষক ছিলেন। আন্তর্জাতিক সমাজ বিজ্ঞান সংঘের (International Sociological Association) ১২ তম বিশ্ব সম্মেলনে (World Congress of Sociology) তিনি এ সংঘের প্রথম নারী প্রেসিডেন্ট নির্বাচিত হন।

গ্রন্থমালা 
 M. Archer (1988) Culture and Agency: The Place of Culture in Social Theory, Cambridge University Press, Cambridge. 
 M. Archer (1995) Realist Social Theory: The Morphogenetic Approach, Cambridge University Press, Cambridge. 
 M. Archer, R. Bhaskar, A. Collier, T. Lawson and A. Norrie (eds) (1998) Critical Realism: Essential Readings, Routledge, London. 
 M. Archer (2000) Being Human: The Problem of Agency, Cambridge University Press, Cambridge. 
 M. Archer and J. Tritter (eds) (2000) Rational Choice Theory: Resisting Colonisation, Routledge, London. 
 M. Archer (2003) Structure, Agency and the Internal Conversation, Cambridge University Press, Cambridge. 
 M. Archer, A. Collier and D. Porpora (eds) (2004) Transcendence: Critical Realism and God, Routledge, London. 
 M. Archer (2007) Making our Way Through the World, Cambridge University Press, Cambridge.

সমাজবিজ্ঞানী
১৯৪৩-এ জন্ম
২০২৩-এ মৃত্যু
২১শ শতাব্দীর ইংরেজ লেখক
লন্ডন স্কুল অব ইকোনমিক্সের অধ্যাপক
লন্ডন স্কুল অব ইকোনমিক্সের প্রাক্তন শিক্ষার্থী
ইংরেজ রোমান ক্যাথলিক
ইংরেজ সমাজবিজ্ঞানী
ইংরেজ অ-কল্পকাহিনী লেখিকা
টমাস বটোমোর

টমাস বটোমোর () (৮ এপ্রিল ১৯২০ – ৯ ডিসেম্বর ১৯৯২) ছিলেন মার্কসবাদী মতানুসারি ব্রিটিশ সমাজবিজ্ঞানী।

কর্মজীবন
টমাস বটোমোর পেশাগত জীবনে তিনি ছিলেন লন্ডন বিশ্ববিদ্যালয়ের সমাজতত্ত্বের রিডার। তিনি ১৯৫৩ থেকে ১৯৫৯ পর্যন্ত আন্তর্জাতিক সমাজ বিজ্ঞান সংঘের (International Sociological Association) সাধারণ সম্পাদক ছিলেন। তিনি কার্ল মার্কসের কাজগুলোর অনুবাদ এবং ব্যাখ্যা করেন। এর ফলে ১৯৬৩ তে প্রকাশিত হয় Marx's Early Writings এবং Selected Writings in Sociology and Social Philosophy। তিনি রাষ্ট্রবিজ্ঞান ও সমাজবিজ্ঞান বিষয়ে অসংখ্য জার্নাল সম্পাদনা ও লেখালেখি করেন। এছাড়াও ১৯৮৩ তে A Dictionary of Marxist Thought সম্পাদনা করেন। ১৯৯৩ সালে তার মৃত্যুর পর প্রকাশিত হয় তার সম্পাদিত The Blackwell Dictionary of Twentieth century Social Thought। বটোমোর ব্রিটিশ শ্রমিক দলের (British Labour Party) সদস্য ছিলেন।

তার উল্লেখযোগ্য কাজ 
 Classes in Modern Society (London: Ampersand, 1955; London: George Allen & Unwin, 1965) 
 Marx: Selected Writings in Sociology & Social Philosophy (London: Watts, 1956; Harmondsworth: Penguin, 1963) editor with Maximilien Rubel 
 Sociology: A Guide to Problems & Literature (London: George Allen & Unwin, 1962) (অনুবাদ ১৯৯২ সমাজবিদ্যা :তত্ত্ব ও সমস্যার রূপরেখা,হিমাচল চক্রবর্তী, কলকাতা -কেপি)
 Early Writings of Karl Marx (London: Watts, 1963) editor and translator 
 Elites and Society (London: Watts, 1964; Harmondsworth: Penguin, 1966; Harmondsworth: Penguin. 1967; New York: Penguin, 1970) 
 Critics of Society: Radical Thought in North America (London: George Allen & Unwin, 1967) 
 Karl Marx (1969) 
 Karl Marx (1973) editor 
 Sociology as Social Criticism (1975) 
 Marxist Sociology (1975) 
 A History of Sociological Analysis (1979) editor with Robert Nisbet 
 Modern Interpretations of Marx (1981) editor,  
 Georg Simmel - The Philosophy of Money (1982) translator with David Frisby 
 A Dictionary of Marxist Thought (1983) editor 
 Sociology and Socialism (1984) 
 Theories of Modern Capitalism (1985) 
 Interpretations of Marx (1988) editor 
 Capitalist Class: An International Study (1989) with Robert J. Brym 
 The Socialist Economy-Theory and Practice (1990) 
 Between Marginalism and Marxism: The Economic Sociology of J A Schumpeter (1992)

তথ্যসূত্র

সমাজবিজ্ঞানী
ব্রিটিশ সমাজবিজ্ঞানী
মার্ক্সবাদী
ব্রিটিশ সমাজতন্ত্রী
১৯২০-এ জন্ম
১৯৯২-এ মৃত্যু
লন্ডন স্কুল অব ইকোনমিক্সের অধ্যাপক
ইংরেজ সমাজবিজ্ঞানী
মার্ক্সবাদী তাত্ত্বিক
সাসেক্স বিশ্ববিদ্যালয়ের শিক্ষায়তনিক
নিউকাসল আপন টাইন

নিউকাসল আপন টাইন () উত্তর-পূর্ব ইংল্যান্ডের টাইন অ্যান্ড উইয়ার কাউন্টিতে অবস্থিত একটি শহর। টাইন নদীর উত্তর তীরে এই শহর গড়ে উঠেছে।

অতীতে এই স্থানে রোমান সাম্রাজ্যভুক্ত পন্স অ্যালিয়াস নামক শহর অবস্থিত ছিল। প্রথম উইলিয়ামের জ্যেষ্ঠ্য পুত্র দ্বিতীয় ডিউক কর্তৃক ১০৮০ সালে নির্মিত নিউকাসল প্রাসাদ হতে এই শহরের নামকরণ করা হয়েছে। উল ব্যবসা ও কয়লা উত্তোলনের জন্য নিউকাসল আপন ট্যাইন গুরুত্বপূর্ণ শহরে পরিণত হয়। এই শহরে ষোড়শ শতাব্দীতে নির্মিত বন্দর ও জাহাজ নির্মাণ কেন্দ্র তৎকালীন সময়ে পৃথিবীর সর্ববৃহৎ ছিল। পরবর্তীতে এই শিল্প ক্রমেই বন্ধ হয়ে যায়। বর্তমানে উই শহর ইংল্যান্ডের অন্যতম গুরুত্বপূর্ণ ব্যবসায়িক ও সাংস্কৃতিক কেন্দ্র এবং ইউরো নেটওয়ার্কের একটি অংশ।   রাত্রিজীবনের জন্য এই শহর প্রসিদ্ধ।

তথ্যসূত্র 

 http://www.aboutbritain.com/towns/newcastle-on-tyne.asp
 http://www.newcastle.gov.uk/

ইংল্যান্ডের শহর
২য় শতাব্দীতে প্রতিষ্ঠিত জনবহুল স্থান
কার্ল ল্যান্ডস্টাইনার

কার্ল ল্যান্ডস্টাইনার () একজন অস্ট্রীয় জীববিজ্ঞানী ও চিকিৎসক। তিনি আমেরিকার বিখ্যাত রকাফেলার ইনস্টিটিউটে গবেষণা করতেন।

জন্ম 
১৮৬৮ সালে।
১৯০০ সালে তিনি প্রধান ব্লাড গ্রুপসমূহ আবিষ্কার করেন ।

নোবেল পুরস্কার 
১৯৩০ সালে রক্তের গ্রুপ আবিষ্কার করার জন্য চিকিৎসাশাস্ত্রে নোবেল পুরস্কার লাভ করেন।

মৃত্যু 
১৯৪৩ সালে

তথ্যসূত্র 

১৮৬৮-এ জন্ম
১৯৪৩-এ মৃত্যু
চিকিৎসাবিজ্ঞানে নোবেল পুরস্কার বিজয়ী
অস্ট্রীয় নোবেল বিজয়ী
অস্ট্রীয় ইহুদি
রয়েল সোসাইটির বিদেশি সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
জন ম্যাককেইন

জন সিডনি ম্যাককেইন () (জন্ম: ২৯শে আগস্ট, ১৯৩৬ - মৃত্যু: ২৫শে আগস্ট, ২০১৮) ছিলেন একজন মার্কিন রাজনীতিবিদ। তিনি মার্কিন যুক্তরাষ্ট্রের সিনেটে অ্যারিজোনা অঙ্গরাজ্যের প্রতিনিধি হিসাবে দায়িত্বপালন করেন। ২০০৮ সালের মার্কিন প্রেসিডেন্ট নির্বাচনে তিনি রিপাবলিকান পার্টির প্রেসিডেন্ট পদপ্রার্থী হিসাবে বারাক ওবামার সাথে প্রতিদ্বন্দ্বিতা করে পরাজিত হন।

ম্যাককেইন মার্কিন নৌবাহিনীর বৈমানিক হিসাবে ভিয়েতনাম যুদ্ধে অংশ নেন। সেখানে ১৯৬৭ সালে উত্তর ভিয়েতনামে বোমা বর্ষণের উদ্দেশ্যে অভিযান চালনার সময়ে গুলি খেয়ে তার বিমানটি ভূপাতিত হয় ও তিনি বন্দী হন। যুদ্ধ বন্দী হিসাবে তিনি ভিয়েতনামে ৬ বছর আটক ছিলেন।

টীকা

তথ্যসূত্র 

১৯৩৬-এ জন্ম
মার্কিন রাজনীতিবিদ
২০১৮-এ মৃত্যু
ইংরেজ বংশোদ্ভূত মার্কিন ব্যক্তি
স্কটিশ-আইরিশ বংশোদ্ভূত মার্কিন ব্যক্তি
২০০০ মার্কিন যুক্তরাষ্ট্রের রাষ্ট্রপতি প্রার্থী
২০০৮ মার্কিন যুক্তরাষ্ট্রের রাষ্ট্রপতি প্রার্থী
২০শ শতাব্দীর মার্কিন পুরুষ লেখক
২০শ শতাব্দীর মার্কিন অ-কল্পকাহিনী লেখক
২০শ শতাব্দীর মার্কিন রাজনীতিবিদ
২১শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন রাজনীতিবিদ
মার্কিন স্মৃতিকথাকার
কোলনের (পানামা) ব্যক্তিত্ব
প্রেসিডেন্সিয়াল মেডেল অব ফ্রিডম প্রাপক
লিজিওন অব মেরিট প্রাপক
রিপাবলিকান পার্টি (মার্কিন যুক্তরাষ্ট্রের) মনোনীত রাষ্ট্রপতি প্রার্থী
গীতগোবিন্দম্

গীতগোবিন্দম্ (দেবনাগরী: गीत गोविन्द) গৌড়ের রাজা লক্ষ্মণ সেনের সভাকবি জয়দেব কর্তৃক সংস্কৃত ভাষায় রচিত একটি কাব্য; এর রচনাকাল ১২ শতক। এই কাব্যে বৃন্দাবনে শ্রীকৃষ্ণের গোপিনীদের সঙ্গে রাসলীলা — রাধার বিষাদ বর্ণনা, কৃষ্ণের জন্য ব্যাকুলতা, উপালম্ভ বচন, কৃষ্ণের রাধার জন্য উৎকণ্ঠা, রাধার সখীদের দ্বারা রাধার বিরহ-সন্তাপের বর্ণনা গ্রন্থিত হয়েছে। কাব্যের মনোরম রচনাশৈলী, ভাবপ্রবণতা, সুমধুর রাগরাগিণী, ধর্মীয় তাৎপর্য তথা সুললিত কোমল-কান্ত-পদাবলী সাহিত্যিক রসপিপাসুদের অপার আনন্দ প্রদান করে। ১৭৮৪ খ্রিষ্টাব্দে উইলিয়াম জোন্স দ্বারা লিখিত 'অন দ্য মিউজিকাল মোডস্ অফ হিন্দুস্' (এশিয়াটিক রিসার্চেস, খণ্ড ৩) বইয়ে গীতগোবিন্দকে 'গোপনাট্য' (Pastoral Drama) বলে অভিহিত করা হয়েছে। অন্যান্য সমালোচকরা একে 'গীতিনাটক', 'পরিশুদ্ধ যাত্রা', 'সংগীত রূপক' বলে আখ্যায়িত করেছেন। এনসাইক্লোপিডিয়া ব্রিটানিকাতে (খণ্ড ৫) এই কাব্যকে 'ধর্মনাট্য'বলা হয়েছে। জার্মান কবি গ্যেটে এই কাব্যের অনুবাদ সংস্করণ পাঠ করে কাব্যটির ভূয়সী প্রশংসা করেছিলেন। 

গীতগোবিন্দম্ ২৪টি প্রবন্ধ (১২ সর্গ) ও ৭২ শ্লোকযুক্ত অষ্টপদী পংক্তির এমন এক সর্বাঙ্গসুন্দর গ্রন্থ যেখানে রাধা-কৃষ্ণের মিলন-বিরহ, অভিলাষ, প্রত্যাশা, নিরাশা, মান, ঈর্ষা, হর্ষোল্লাস তথা পুনর্মিলনের কাহিনি মধুর লালিত্যমণ্ডিত পদ দ্বারা সংবন্ধিত হয়েছে।  এই কাব্যের দশাবতার-স্তোত্রেই প্রথম গৌতম বুদ্ধকে 'যজ্ঞনিন্দাকারী' বিষ্ণুর অবতাররূপে উল্লেখ করা হয়েছে এবং কাব্যের শেষে ভগবানরূপী কৃষ্ণ ভক্ত রাধার শ্রীচরণ নিজের মাথায় রাখার যাচ্ঞা জানিয়েছেন, "দেহি পদপল্লবমুদারম্"। 'নবরসিক' জয়দেব এই কাব্যে শৃঙ্গার রসের মাধুর্যব্যঞ্জক বর্ণযুক্ত বৈদর্ভী রীতির অনুপম শৈলীর প্রয়োগ ঘটিয়েছেন। কাব্যটি দ্বাদশ সর্গে বিভক্ত। যথা: ১) সমোদদামোদর ২) সক্লেশকেশব ৩) মুগ্ধ মধুসূদন ৪) স্নিগ্ধ মধুসূদন ৫) সাকাংক্ষ পুণ্ডরীকাক্ষ ৬) কুণ্ঠবৈকুণ্ঠ ৭) নাগরনারায়ণ ৮) বিলক্ষলক্ষ্মীপতি ৯) মন্দমুকুন্দ ১০) চতুর চতুর্ভুজ ১১) সানন্দ দামোদর ১২) সুপ্রীতিপীতাম্বর।

তথ্যসূত্র

বহিঃসংযোগ

 The Gita Govinda: a Multimedia Presentation

কাব্য
কৃষ্ণ
বৈষ্ণবধর্ম
হিন্দু ধর্মগ্রন্থ
সংস্কৃত কবিতা
ভক্তি আন্দোলন
মধ্যযুগীয় ভারতীয় সাহিত্য
বৈষ্ণব সম্প্রদায়
মেদিনীপুর জেলা

মেদিনীপুর জেলা অবিভক্ত ভারতের বাংলা প্রদেশের একটি জেলা ছিল। এটি বর্তমানে পশ্চিমবঙ্গ রাজ্যের অংশ। ২০০২ সালে এটিকে পূর্ব মেদিনীপুর ও পশ্চিম মেদিনীপুর নামে দুটি জেলায় বিভক্ত করা হয়। ২০১৭ সালের ৪ এপ্রিলে পশ্চিম মেদিনীপুর জেলাকে পুনরায় বিভক্ত করে নতুন ঝাড়গ্রাম জেলা গঠন করা হয়।

আরো দেখুন 
 মেদিনীপুর
 মেদিনীপুর জেলা বিভাজন

তথ্যসূত্র 

পশ্চিমবঙ্গের প্রাক্তন জেলা
ব্রিটিশ ভারতের জেলা
ক্ষীরোদসাগর

ক্ষীরোদসাগর বা ক্ষীরোদ সমুদ্র বা ক্ষীরসাগর হিন্দু পুরাণে বর্ণিত সপ্তসমুদ্রের অন্যতম। এই সমুদ্র পূর্বদিকে অবস্থিত বলে কল্পিত হয়। পুরাণানুসারে এই সাগর অপ্সরাগণের বিহারস্থল ও বিষ্ণুর আবাসস্থল। পুরাণখ্যাত সমুদ্রমন্থনের ঘটনাটি এখানেই ঘটে। ক্ষীরোদসাগর মন্থন করে চন্দ্র, কামধেনু, লক্ষ্মী, অমৃত প্রভৃতি উঠেছিল। মন্থনকালে বাসুকিনাগের বিষে সাগরের জল বিষাক্ত হয়ে গেলে মহাদেব সেই বিষ পান করে ক্ষীরসাগর ও বিশ্বকে রক্ষা করেন। বিষের প্রভাবে মহাদেব নিজে নীলকণ্ঠ হন।

তথ্যসূত্র 

পৌরাণিকা (বিশ্বকোষ হিন্দুধর্ম), প্রথম খণ্ড, ফার্মা কেএলএম প্রাইভেট লিমিটেড, কলকাতা, ২০০১

হিন্দুধর্ম
সুরথ

সুরথ ছিলেন হিন্দু পুরাণে উল্লিখিত প্রাচীন বঙ্গ রাজ্যের চন্দ্রবংশীয় রাজা। মার্কণ্ডেয় পুরাণ-এ তার উল্লেখ আছে। তিনি হিন্দু ধর্মের একজন প্রবাদপ্রতিম ব্যক্তিও ছিলেন। তার রাজধানী ছিল বলিপুরে যা বর্তমানে পশ্চিমবঙ্গের বোলপুর শহর। তিনি ছিলেন দেবী দুর্গার ভক্ত। মার্কণ্ডেয় পুরাণ অনুসারে তিনি মর্ত্যের অধিবাসীদের মধ্যে দেবী মাহাত্ম্য (শ্রী শ্রী চণ্ডী) প্রচার করেছিলেন এবং তিনি বঙ্গে দূর্গাপূজার প্রথম আয়োজক ছিলেন। যা পরে ভারতের অন্যান্য অঞ্চলে জনপ্রিয় হয়ে ওঠে।

পটভূমি

তথ্যের উৎস
তার সম্পর্কে অনেক তথ্য পাওয়া যায় মার্কণ্ডেয় পুরাণের দেবীমাহাত্ম্য থেকে।

সুরথের রাজ্যের রাজধানী
দেবী মাহাত্ম্যের ১২তম এবং ১৫তম লাইন "তত: স্বপুরমায়াতো নিজেদেশাধিপোহভবৎ" অনুসারে তিনি পশ্চিমবঙ্গের বোলপুরের বর্তমান "সুপুর" (স্বপুর) এর রাজা ছিলেন। মার্কণ্ডেয় পুরাণে এই স্থানটির উল্লেখ আছে:

প্রথম দুর্গাপূজার ইতিহাস

রাজা সুরথকে চন্দ্রবংশীয় হিসেবে উল্লেখ করা হয়েছে দূর্গা সপ্তশতী দেবী মাহাত্ম্য এবং মার্কণ্ডেয় পুরাণে। তিনি তার রাজ্য এবং তার সমস্ত সম্পত্তি হারান। সবকিছু হারিয়ে তিনি তার ভাগ্য ফেরাতে তার রাজধানী বলিপুর (বর্তমানে বোলপুর) ত্যাগ করেন। পরে সমাধি বৈশ্যের সাথে তার দেখা হয়। যিনি একজন বণিক ছিলেন। কাকতালীয়ভাবে তিনিও দেউলিয়া ছিলেন। কারণ তার পরিবার তার সাথে প্রতারণা করেছিল। তারপর সৌভাগ্যক্রমে তাদের সাথে মেধস মুনির সাথে দেখা হয়। তিনি তাদের ভাগ্য ফিরে পাওয়ার জন্য তাদের অবশ্যই দেবী দূর্গার পূজা করতে পরামর্শ দিয়েছিলেন।

রাজা সুরথ এবং সমাধি বৈশ্য পশ্চিমবঙ্গের গড় জঙ্গলে মেধস মুনির আশ্রমে দেবী দূর্গাকর দূর্গা পূজা বা দুর্গোৎসব করেছিলেন। এটি ছিল পৃথিবীর প্রথম দূর্গাপূজা। বর্তমান দিনে গড় জঙ্গল পশ্চিমবঙ্গের  পশ্চিম বর্ধমান  জেলার দূর্গাপুরে । বোলপুরে তার প্রতিষ্ঠিত সুরথেশ্বর শিব মন্দির ও রয়েছে। তারা বসন্তকালে দেবী দূর্গার পূজা করেছিলেন। সুতরাং এই উৎসবকে বলা হয় বাসন্তী পূজা বা "বসন্তকালীন দুর্গোৎসব"। শ্রী শ্রী চণ্ডীর মতে, তারা এই দূর্গা প্রতিমা গড় জঙ্গলে মাটি দিয়ে তৈরি করেছিলেন । পুজোর পর সুরথ তার সমস্ত হারানো সম্পত্তি ফেরত পান এবং তিনি তার রাজধানী বলিপুরে (বর্তমানে বোলপুর) ফিরে আসেন। সুরথ বসন্তে তার রাজধানী বোলপুরে দূর্গাপুজো করেছিলেন। এই পুজোর সময় তিনি বলি দেন লক্ষ লক্ষ পশু। এই বাংলা শব্দ "বলি" (পশু বলি) থেকে, এই স্থানকে "বলিপুর" (বর্তমানে বোলপুর) বলা হয়।

জনপ্রিয় গণমাধ্যমে সুরথ
মহালয়ার দিনে ডিডি বাংলায় একটি সাংস্কৃতিক নাটক পরিবেশিত হয় (ভারত সরকার প্রযোজিত একটি বাংলা বিনোদন টেলিভিশন চ্যানেল) যেখানে রাজা সুরথকে দেবী দূর্গা বা মহিষাসুরমর্দিনীর প্রথম উপাসক হিসাবে বিবেচনা করা হয়।

আরও দেখুন
মেধস মুনির আশ্রম

তথ্যসূত্র 

হিন্দু পৌরাণিক চরিত্র
দুর্গাপূজা
বাঙালি হিন্দু
সম্রাট
মেধা

মেধা বা মেধস হিন্দু পুরাণে উল্লিখিত এক ঋষি। মার্কণ্ডেয় পুরাণ-এ তাঁর উল্লেখ আছে। ইনিই রাজা সুরথের কাছে দুর্গোৎসব তত্ত্ব ব্যাখ্যা করেন। পশ্চিমবঙ্গের পশ্চিম বর্ধমান জেলার গড় জঙ্গলে তার আশ্রম প্রতিষ্ঠিত হয়েছিল। এছাড়া বাংলাদেশের চট্টগ্রামে ও তার প্রতিষ্ঠিত  আশ্রম রয়েছে।

আরো দেখুন 

 মেধস মুনির আশ্রম, চট্টগ্রাম

তথ্যসূত্র 

ঋষি
মহামায়া

মহামায়া হল হিন্দু দর্শনে বর্ণিত পরমেশ্বরী শক্তি। নাগোজীভট্টী টীকা অনুসারে মহামায়া “বিসদৃশ-প্রতীতি-সাধিকা ঈশ্বরশক্তি”। তত্ত্বপ্রকাশিকা টীকা মতে মহামায়াই হল “অঘটন-ঘটন-পটীয়সী ব্রহ্মাত্মিকা শক্তি”। ঈশ্বর সৃষ্টি, পালন, সংহার ও জন্ম লীলা প্রভৃতি কার্য এই মহাশক্তির সাহায্যেই সম্পাদন করেন বলে হিন্দুদের বিশ্বাস। এই মহাশক্তিই দুর্গা, কালী, জগদ্ধাত্রী প্রভৃতি নামে ও রূপে ভক্তদের দ্বারা পূজিতা হন।ইনি শিব কে স্বামী রূপে গ্রহণ করেন।ইনি দক্ষ কন্যা সতী ও  হিমালয়ের কন্যা পার্বতী রূপে জন্ম নেন।  

দেবী ভাগবত গ্রন্থে ব্রহ্মা নারদকে মহামায়া তত্ত্ব ব্যাখ্যা করেছেন। এই গ্রন্থে মহামায়া ব্রহ্ম, পরমাত্মা ও ভগবতী নামে কথিত। রুদ্রযামল তন্ত্রগ্রন্থেও মহামায়াকে পরব্রহ্ম বলা হয়েছে।

শ্রীশ্রীচণ্ডীতে রাজা সুরথ মেধা ঋষির নিকট মহামায়া তত্ত্বব্যাখ্যা জানতে চাইলে সমগ্র চণ্ডীপুস্তকটির কাহিনির অবতারণা করা হয়। এই গ্রন্থে মোট আটবার মহামায়ার উল্লেখ করা হয়েছে।

বৈষ্ণবগণ মহামায়াকে ভগবান বিষ্ণুর বহিরঙ্গা শক্তি বলেন।

তথ্যসূত্র 

 শ্রীশ্রীচণ্ডী, অনুবাদ ও সম্পাদনাঃ স্বামী জগদীশ্বরানন্দ, উদ্বোধন কার্যালয়, কলকাতা, ১৯৬২ সংস্করণ

দুর্গাপূজা
দুর্গা
হিন্দু পৌরাণিক দেবদেবী
এবিপি আনন্দ

এবিপি আনন্দ (পূর্বনাম: স্টার আনন্দ) ভারতের একটি জাতীয় বাংলা সংবাদ চ্যানেল।

এই চ্যানেলটি স্টার টিভি ও আনন্দবাজার পত্রিকার একটি যৌথ প্রযোজনা। ১ জুন ২০০৫ তারিখ থেকে একটি ২৪ ঘণ্টার ফ্রি-টু-এয়ার চ্যানেল হিসাবে এর সম্প্রচার শুরু হয়। স্থানীয় ভাষায় সংবাদ পরিবেশনার ক্ষেত্রে একটি আদর্শ উপস্থাপনা করার পাশাপাশি এবিপি আনন্দ বাংলা, সর্বভারতীয় ও বিশ্বসংবাদ পরিবেশনার ক্ষেত্রে চিত্তাকর্ষক পরিচালনা এবং গভীর ও বিশ্লেষণাত্মক সংবাদ প্রচারের ঐতিহ্যের সূচনা ঘটায়। এবিপি আনন্দ সম্প্রচারিত হয় মিডিয়া কনটেন্ট অ্যান্ড কমিউনিকেশন সার্ভিসেস ইন্ডিয়া প্রাইভেট লিমিটেড (এমসিসিএস)-এর দ্বারা, যা ভারতীয় গণমাধ্যম জগতের দুই বৃহত্তম ব্র্যান্ড আনন্দবাজার গোষ্ঠীর ১০০% মালিকানাধীন এবিপিটিভি এবং স্টার গোষ্ঠীর সম্পূর্ণ মালিকানাধীন স্টার নিউজ ব্রডকাস্টিং লিমিটেড-এর একটি ৭৪:২৬ যৌথ উদ্যোগ। কলকাতাকেন্দ্রিক ও স্টেট-অব-দ্য-আর্ট প্রযোজনার সুবিধাযুক্ত এবিপি আনন্দ একটি বিরাট ব্যুরো নেটওয়ার্ক চালু করে বাঙালি দর্শকদের সামনে একটি অপ্রতিদ্বন্দ্বী, বোধগম্য ও প্রত্যক্ষ সংবাদ পরিবেশনা শুরু করে। সম্প্রচার শুরুর সপ্তাহতেই এবিপি আনন্দ কলকাতা ও পশ্চিমবঙ্গের ৪০% মার্কেটশেয়ার দখল করে নেয়। তারপর থেকে বাঙালি মানস ও চিন্তাধারার উপযোগী অনুষ্ঠান সম্প্রচার করে এই চ্যানেল প্রভূত জনপ্রিয়তা অর্জন করে।

এবিপি আনন্দে সম্প্রচারিত কয়েকটি অনুষ্ঠান হল এবিপি আনন্দ খবর, আনন্দ সকাল, ফটাফট, এক ঝলকে, ফিল্মস্টার, হয় মা নয় বৌমা, আজ এ রাজ্যে, এখন কলকাতা, সাতটায়ে বাংলা, ঘণ্টাখানেক সঙ্গে সুমন, চটজলদি নজরে নটা, আজ বাংলায় এক ডজন গল্প ইত্যাদি। এছাড়াও অনেক বিশেষ অনুষ্ঠান সম্প্রচার ও স্পনসর করে থাকে এবিপি আনন্দ।

সঞ্চালক 
 সুমন দে, সিনিয়র ভাইস প্রেসিডেন্ট
 পাপিয়া সিংহ দেবনাথ
 কুসুমিতা বন্দ্যোপাধ্যায়
 শুভ্রজিৎ প্রামানিক
 সৌমেন চক্রবর্তী
 অনসূয়া দাশগুপ্ত
 সুকর্ণা দাস
 মাধুরী চ্যাটার্জী
 দেবস্মিতা ভট্টাচার্য 
 স্বর্ণালী কুন্ডু

বহিঃসংযোগ 
 এবিপি আনন্দের প্রাতিষ্ঠানিক ওয়েবসাইট

কলকাতার গণমাধ্যম
পশ্চিমবঙ্গের গণমাধ্যম
ভারতের গণমাধ্যম
বাংলা সংবাদ চ্যানেল
বাংলা ভাষার টেলিভিশন চ্যানেল
ভারতে বাংলা ভাষার টেলিভিশন চ্যানেল
কলকাতার টেলিভিশন স্টেশন
২০০৫-এ পশ্চিমবঙ্গে প্রতিষ্ঠিত
ভারতের ২৪-ঘন্টা টেলিভিশন সংবাদ চ্যানেল
এবিপি গ্রুপ
২০০৫-এ প্রতিষ্ঠিত টেলিভিশন চ্যানেল ও স্টেশন
কলকাতা টিভি

কলকাতা টিভি একটি ২৪x৭ বাংলা সংবাদ চ্যানেল। ৬২৭ কোটি টাকার জেনিটিস গোষ্ঠীর ভূতপূর্ব সংস্থা এসএসটি মিডিয়ার মাধ্যমে ২৬ মার্চ ২০০৬ তারিখে এর সম্প্রচার শুরু হয়। বিশিষ্ট চিত্রাভিনেত্রী ও পরিচালিকা অপর্ণা সেন ও বিশিষ্ট সাংবাদিক ও আনন্দবাজার পত্রিকার প্রাক্তন কার্যনির্বাহী সম্পাদক সুমন চট্টোপাধ্যায় এই চ্যানেলের প্রতিষ্ঠাতা। এখন এই চ্যানেলটি টিভি৯ বাংলার সাথে যুক্ত হয়েছে।

সংবাদ চ্যানেলটি কলকাতা ভিত্তিক আরপি টেকভিশন (আই) প্রাইভেট লিমিটেড দ্বারা পরিচালিত হয় এবং মোদি সরকারকে নিয়ে এর সমালোচনামূলক অবস্থানের জন্য পরিচিত। কলকাতা টিভির সম্পাদক কৌস্তুভ রায় ২০১৮ সালে এনফোর্সমেন্ট ডিরেক্টরেটের হানার মুখে পড়েছিলেন। ২০২১ সালের সেপ্টেম্বর মাসে তিনি ইডির থেকে একটি নোটিসও পান। এর পরে তথ্য ও সম্প্রচার মন্ত্রক চ্যানেল কর্তৃপক্ষের কাছে একটি নোটিস পাঠায়, যাতে কেন চ্যানেলটির লাইসেন্স বাতিল করা হবে না - তার উত্তর চাওয়া হয়। ২৭ সেপ্টেম্বর তারিখের চিঠিটিতে স্বরাষ্ট্র মন্ত্রকের চ্যানেলটির 'নিরাপত্তা ছাড়পত্র'-এর অনুমোদন না দেওয়াকে তাদের লাইসেন্স বাতিল করার ভিত্তি হিসেবে উল্লেখ করা হয়। নোটিসটির প্রতিক্রিয়ায় কৌস্তুভ রায় বলেন, কেন্দ্রীয় সরকার প্রধানমন্ত্রীর সমালোচনাকারী গণমাধ্যমকে নীরব করার চেষ্টা করছে। তিনি বলেন "এটি মুক্ত প্রেসের কন্ঠরোধ করার একটি নির্লজ্জ পদ্ধতি। আমরা আওয়াজ তোলা বজায় রাখব, আমরা মিস্টার মোদির এই ফ্যাসিবাদী অগণতান্ত্রিক শাসনের বিরুদ্ধে প্রতিবাদ করব।" তৃণমূল, কংগ্রেস, সিপিআই(এম), শিবসেনা, সমাজবাদী পার্টি, ভারতীয় জনতা পার্টির নেতারা এবং বাংলা সমাজের বিশিষ্ট ব্যক্তিরা কেন্দ্রীয় সরকারের এই পদক্ষেপের সমালোচনা করেছেন। পশ্চিমবঙ্গের মুখ্যমন্ত্রী মমতা বন্দ্যোপাধ্যায় এবং ছত্তিশগড়ের মুখ্যমন্ত্রী ভূপেশ বাঘেল-ও এই বিষয়ে কলকাতা টিভিকে সমর্থন জানান। বিশেষ সিবিআই আদালত ইডি অফিসারদের মামলার শুনানির আগে কৌস্তুভ রায়ের বিরুদ্ধে কোন কড়া পদক্ষেপ না নেওয়ার নির্দেশ দেয় এবং কলকাতা উচ্চ আদালত কেন্দ্রীয় সরকারের নোটিসের উপর স্থগিতাদেশ জারি করে।

প্রতিযোগী চ্যানেলসমূহ 
 এবিপি আনন্দ
 তারা নিউজ
 নিউজ টাইম
 ২৪ ঘণ্টা
 ওঙ্কার অনলি ট্রুথ

তথ্যসূত্র

বহিঃসংযোগ 
 কলকাতা টিভি উদ্বোধন

কলকাতার গণমাধ্যম
পশ্চিমবঙ্গের গণমাধ্যম
ভারতের গণমাধ্যম
বাংলা সংবাদ চ্যানেল
বাংলা ভাষার টেলিভিশন চ্যানেল
ভারতে বাংলা ভাষার টেলিভিশন চ্যানেল
কলকাতার টেলিভিশন স্টেশন
২০০৬-এ পশ্চিমবঙ্গে প্রতিষ্ঠিত
ভারতের ২৪-ঘন্টা টেলিভিশন সংবাদ চ্যানেল
২০০৬-এ প্রতিষ্ঠিত টেলিভিশন চ্যানেল ও স্টেশন
জি ২৪ ঘণ্টা

জি ২৪ ঘণ্টা(পূর্ব নাম:- ২৪ ঘণ্টা) একটি জনপ্রিয় ২৪x৭ বাংলা সংবাদ চ্যানেল। এই চ্যানেলের মালিক জি এন্টারটেইনমেন্ট এন্টারপ্রাইজের জি নিউজ লিমিটেড শাখার জি আকাশ নিউজ বিভাগ। এটি ২০০৬ সালে ২৪ঘন্টা নামে টেলিভিশনে আসে। ২০১৮ সালে এর নাম পরিবর্তন করে জি ২৪ ঘন্টা রাখা হয়। ২০২১ পশ্চিমবঙ্গ বিধানসভা নির্বাচনে ভিওয়ার্স সংখ্যার দিকে এটি তৃতীয় স্থান দখল করেছে।

প্রতিযোগি চ্যানেলসমূহ
রিপাবলিক বাংলা
কলকাতা টিভি
নিউজ ১৮ বাংলা
এবিপি আনন্দ

তথ্যসূত্র 

কলকাতার গণমাধ্যম
পশ্চিমবঙ্গের গণমাধ্যম
ভারতের গণমাধ্যম
বাংলা সংবাদ চ্যানেল
বাংলা ভাষার টেলিভিশন চ্যানেল
ভারতে বাংলা ভাষার টেলিভিশন চ্যানেল
২০০৬-এ প্রতিষ্ঠিত টেলিভিশন চ্যানেল ও স্টেশন
জি এন্টারটেইনমেন্ট এন্টারপ্রাইজ
তারা নিউজ

তারা নিউজ একটি ২৪x৭ জনপ্রিয় বাংলা সংবাদ চ্যানেল। মূলত কলকাতাকেন্দ্রিক চ্যানেল হলেও তারা নিউজ পশ্চিমবঙ্গের সঙ্গে সমান গুরুত্বে বাংলাদেশের সংবাদও পরিবেশন করে। এছাড়া জাতীয় ও আন্তর্জাতিক স্তরের বিশ্লেষণাত্মক সংবাদ পরিবেশনাও এই চ্যানেলের অন্যতম বৈশিষ্ট্য।

ভারতে এটিই প্রথম ২৪x৭ বাংলা সংবাদ চ্যানেল। ২১ ফেব্রুয়ারি ২০০৫ তারিখে পূর্বতন তারা টিভির একটি বিভাজন হিসাবে এর সম্প্রচার শুরু হয়। এটি সিএনএন চ্যানেলের অনুমোদনপ্রাপ্ত বাংলা চ্যানেল।

তথ্যসূত্র

বহিঃসংযোগ 
 তারা নিউজের প্রাতিষ্ঠানিক ওয়েবসাইট

বাংলা সংবাদ চ্যানেল
বাংলা ভাষার টেলিভিশন চ্যানেল
ভারতে বাংলা ভাষার টেলিভিশন চ্যানেল
কলকাতার টেলিভিশন স্টেশন
২০০৫-এ পশ্চিমবঙ্গে প্রতিষ্ঠিত
ভারতের ২৪-ঘন্টা টেলিভিশন সংবাদ চ্যানেল
২০০৫-এ প্রতিষ্ঠিত টেলিভিশন চ্যানেল ও স্টেশন
ভারতের বিলুপ্ত টেলিভিশন চ্যানেল
সঙ্গীত বাংলা

সঙ্গীত বাংলা () হল ভারতের একটি কলকাতাকেন্দ্রিক বাংলা ভাষার সঙ্গীত বিনোদন চ্যানেল। এই চ্যানেলটি মিডিয়া ওয়ার্ডওয়াইডের সহ-প্রযোজনা। ২০০৫ সালে (সন ১৪১২ সালে) সম্প্রচার শুরু করা সঙ্গীত বাংলা একটি ২৪ ঘণ্টার ফ্রি-টু-এয়ার চ্যানেল। মূলত বাংলা আধুনিক, ব্যান্ড ও ফিল্মিগানের চ্যানেল হলেও অন্যান্য ধরনের গানও এখানে সম্প্রচারিত হয়।

এই চ্যানেলে সম্প্রচারিত প্রধান প্রধান অনুষ্ঠানগুলি হল – বাপ রে কি শ্যুটিং, চল ধান্নু, টক ঝাল আন্টি, হাওড়া ব্রিজ, ঈষৎ উষ্ণ, টলিউড রিপোর্টার, বিন্দাস বলিউড, বাঙালি বাবু হচ্ছে কাবু, ইস্টাইল, নিউজ ফ্ল্যাশ, সিন আনসিন, চির নূতন, ফিল্ম স্টপ, টাইম পাস, গান ভালবেসে গান, ব্যান্ড বাজাও ইত্যাদি।

অনুষ্ঠানমালা
 বাপরে কি শ্যুটিং
 চল ধনানন্দ
 টক ঝাল আন্টি
 ইশত উঞ্চ
 টলিউড রিপর্টার
 বাঙালী বাবু হচ্ছে কাবু
 ই স্টাইল
 নিউজ ফ্লাশ
 ফিল্ম স্টপ
 টাইম পাস
 গান ভালবেসে গান
 ব্যান্ড বাজাও!
 ফিল্মী কারোকী
 টপ টেন
 সঙ্গীত বাংলা সুপারহিট
 মুভি অব দ্যা মানথ

তথ্যসূত্র 

কলকাতার গণমাধ্যম
পশ্চিমবঙ্গের গণমাধ্যম
ভারতের গণমাধ্যম
বাংলা সঙ্গীত চ্যানেল
বাংলা ভাষার টেলিভিশন চ্যানেল
ভারতে বাংলা ভাষার টেলিভিশন চ্যানেল
অসম্পূর্ণ
কলকাতার টেলিভিশন স্টেশন
২০০৫-এ পশ্চিমবঙ্গে প্রতিষ্ঠিত
২০০৫-এ প্রতিষ্ঠিত টেলিভিশন চ্যানেল ও স্টেশন
শ্রী ভেঙ্কটেশ ফিল্মস
দক্ষিণবঙ্গ রাষ্ট্রীয় পরিবহণ সংস্থা

দক্ষিণবঙ্গ রাষ্ট্রীয় পরিবহন সংস্থা (এসবিএসটিসি) একটি পশ্চিমবঙ্গ সরকার অধিগৃহীত গণপরিবহন সংস্থা। কলকাতাসহ পশ্চিমবঙ্গের দক্ষিণাঞ্চলে এই সংস্থাটি বাস চালিয়ে থাকে। এই সংস্থার মালিকানাধীনে বেশ কয়েকটি বাস ডিপো রয়েছে। এর সদর দফতর দুর্গাপুরে অবস্থিত।

কলকাতায় এই সংস্থার বাস ডিপো রয়েছে বেলঘরিয়ায়। ধর্মতলা, করুণাময়ী, বেলঘরিয়া ও বারাসত- মূলত এই চার স্থান হইতে দূরপাল্লার বাসগুলি ছাড়ে।

ধর্মতলা বাসস্ট্যান্ড

ধর্মতলা থেকে এই সংস্থার বাস দক্ষিণবঙ্গের সমস্ত জেলা তথা উত্তরবঙ্গের কিছু জেলায় পরিষেবা প্রদান করে। বর্তমানে কলকাতা শহরের বাইরে SBSTC-র তিনটি টিকিট কাউন্টার রয়েছে - বর্ধমান, দুর্গাপুর ও হলদিয়া। সব মিলিয়ে প্রতিদিন প্রায় ১৫০ টি বাস ছাড়ে। 
বর্তমানে যে সমস্ত জায়গায় SBSTC-র পরিষেবা পাওয়া যায় সেগুলি হলো দীঘা, বর্ধমান, দূর্গাপুর, আসানসোল, মেদিনীপুর, বাঁকুড়া, হলদিয়া, কাকদ্বীপ ইত্যাদি।

অদূর ভবিষ্যতে, SBSTC-র দক্ষিণবঙ্গের আরও বেশ কিছু এলাকায় পরিষেবা বিস্তৃত করার পরিকল্পনা আছে।

তথ্যসূত্র

বহিঃসংযোগ 
 দক্ষিণবঙ্গ রাষ্ট্রীয় পরিবহণ সংস্থার সরকারি ওয়েবসাইট

আরও দেখুন
 উত্তরবঙ্গ রাষ্ট্রীয় পরিবহণ সংস্থা

পশ্চিমবঙ্গের পরিবহন সংস্থা
১৯৬৩-এ পশ্চিমবঙ্গে প্রতিষ্ঠিত
১৯৬৩-এ প্রতিষ্ঠিত ভারতীয় কোম্পানি
পশ্চিমবঙ্গের রাজ্য সংস্থা
কলকাতার পরিবহন
ভারতের বাস কোম্পানি
ভারতের রাজ্য সড়ক পরিবহন কর্পোরেশন
আবদুল করিম সাহিত্যবিশারদ

আবদুল করিম সাহিত্যবিশারদ (১১ অক্টোবর ১৮৭১ - ৩০ সেপ্টেম্বর ১৯৫৩) ছিলেন ব্রিটিশ ভারত ও পূর্ব পাকিস্তানের একজন বাঙালি সাহিত্যিক। তিনি প্রাচীন পুঁথি সংগ্রহ ও সাহিত্যের ঐতিহ্য অন্বেষণকারী অন্যতম ব্যক্তিত্ব।

জন্ম ও শিক্ষাজীবন 

আবদুল করিম ১৮৭১ সালে বেঙ্গল প্রেসিডেন্সির চট্টগ্রাম জেলার পটিয়া উপজেলার অন্তর্গত সুচক্রদণ্ডী গ্রামে জন্মগ্রহণ করেন। তিনি ১৮৯৩ সালে পটিয়া আদর্শ উচ্চ বিদ্যালয় থেকে এন্ট্রান্স পরীক্ষায় উত্তীর্ণ হন।

কর্মজীবন 
আবদুল করিম পেশা হিসেবে শিক্ষকতা করেছেন। তিনি ১৮৯৫ সালে চট্টগ্রাম মিউনিসিপ্যাল স্কুলে শিক্ষক হিসাবে নিযুক্ত হন। এরপর চট্টগ্রামের বিভাগীয় কমিশনারের দপ্তরে কাজ শুরু করেন। বিভাগীয় স্কুল পরিদর্শ‌ক হিসেবে তিনি পদোন্নতিও পেয়েছিলেন। ১৯৩৪ সালে অবসর নেন আবদুল করিম।

সাহিত্য জীবন 
আবদুল করিম আমৃত্যু নিরলসভাবে পুথি সংগ্রহ করেছেন। মধ্যযুগীয় মুসলিম সাহিত্যিকদের কর্ম তার আগ্রহের বিষয় ছিল। তার সংগৃহীত পুথির অধিকাংশই ছিল মুসলিম কবিদের রচিত। এসব পুথি ঢাকা বিশ্ববিদ্যালয়ের গ্রন্থাগারে সংরক্ষিত রয়েছে। পাশাপাশি হিন্দু কবিদের পুথিগুলি রাজশাহীতে অবস্থিত বরেন্দ্র গবেষণা জাদুঘরে রক্ষিত আছে। বঙ্গীয় সাহিত্য পরিষদ থেকে ১৯২০-২১ সালে দুই খণ্ডে তার লেখা বাংলা পুথির তালিকা বাঙালা প্রাচীন পুথির বিবরণ  শিরোনামে প্রকাশিত হয়। ঢাকা বিশ্ববিদ্যালয় গ্রন্থাগারে রক্ষিত পুথির তালিকা বিশ্ববিদ্যালয়ের বাংলা বিভাগ থেকে পুথি পরিচিতি শিরোনামে প্রকাশিত হয়েছে।

তিনি ১১টি প্রাচীন বাংলা গ্রন্থ সম্পাদনা ও প্রকাশ করেছেন। চট্টগ্রামের ইতিহাস ও সংস্কৃতির উপর ইসলামাবাদ নামে তার লেখা বই রয়েছে পূর্বে অজ্ঞাত ছিলেন এমন প্রায় ১০০ জন মুসলিম কবিকে তিনি পরিচিত করেন। এছাড়াও তিনি ও মুহম্মদ এনামুল হক যৌথভাবে আরাকান রাজসভায় বাঙ্গালা সাহিত্য শিরোনামে গ্রন্থ রচনা করেছেন। তার উল্লেখযোগ্য সম্পাদিত পুঁথিসমূহের মধ্যে জ্ঞানসাগর, গোরক্ষ বিজয়, মৃগলব্ধ, সারদা মুকুল ইত্যাদি অন্যতম।
তিনি আলাওলের "পদ্মাবতী" পুথির সম্পাদনা করেন।

উপাধি 

আবদুল করিম সাহিত্যে অনন্য অবদানের জন্য নদীয়া সাহিত্য সভা তাকে "সাহিত্যসাগর" খেতাব এবং চট্টল ধর্মমণ্ডলী তাকে "সাহিত্যবিশারদ" খেতাব প্রদান করে। শেষোক্ত খেতাবটি তিনি নামের সাথে ব্যবহার করতেন।

আরও দেখুন 
 আবুল ফজল - সাহিত্যিক
 আহমদ ছফা - ঔপন্যাসিক, কবি

তথ্যসূত্র

বহিঃসংযোগ 
 

বাঙালি সাহিত্যিক
১৯৫৩-এ মৃত্যু
১৮৭১-এ জন্ম
চট্টগ্রাম জেলার লেখক
বাঙালি মুসলিম
বাঙালি লেখক
পটিয়া আদর্শ উচ্চ বিদ্যালয়ের প্রাক্তন শিক্ষার্থী
১৮৭০-এর দশকে জন্ম
বাংলা ভাষার লেখক
২০শ শতাব্দীর বাঙালি
বাংলাদেশী লেখক
স্বাধীনতা পুরস্কার বিজয়ী
বাঙালি ইতিহাসবিদ